**AGJENCIA KOMBËTARE E ARSIMIT, FORMIMIT PROFESIONAL DHE KUALIFIKIMEVE**

**PROGRAM ORIENTUES PËR PROVIMIN PËRFUNDIMTAR**

**NË DREJTIMIN MËSIMOR**

**“KËRKIM, SHPIM DHE SHFRYTËZIM NAFTE GAZI DHE UJI”,**

**NIVELI III AP[[1]](#footnote-1) (Niveli IV i KSHK[[2]](#footnote-2))**

**TIRANË, 2020**

Në përfundim të nivelit të III-të në drejtimin mësimor “**Kërkim, shpim dhe shfrytëzim nafte gazi dhe uji**”, **Niveli III AP (Niveli IV i KSHK)**, nxënësit i nënshtrohen Provimit Përfundimtar të praktikës profesionale të integruar, në zbatim të udhëzimit nr. 15, datë 26.04.2020 “Për organizimin dhe zhvillimin e provimeve në Arsimin dhe Formimin Profesional”.

**Programi orientues** përprovimet përfundimtare të drejtimit mësimor **“Kërkim, shpim dhe shfrytëzim nafte gazi dhe uji”,** përmban kompetencat më të rëndësishme dhe më përfaqësuese për këtë drejtim mësimor, të trajtuara në modulet e detyruara të praktikës profesionale në klasën e 13-të, që i përket këtij niveli.

Ky program i ndihmon nxënësit të përqendrohen në ato kompetenca profesionale, që qëndrojnë në themel të profesionit për këtë nivel kualifikimi. Programi ndihmon, gjithashtu, edhe mësuesit për organizimin e punës për përsëritjen dhe kontrollin përfundimtar të arritjeve të nxënësve.

Për drejtuesit e të gjitha niveleve, këto programe krijojnë mundësinë e verifikimit paraprak të shkallës së përgatitjes përfundimtare të nxënësve brenda një institucioni të caktuar shkollor, i cili mund të realizohet duke zhvilluar testime përmbledhëse.

Gjatë punës me këto programe kujdes duhet t’i kushtohet përvetësimit të njohurive dhe kompetencave themelore për këtë nivel kualifikimi, të cilat bëjnë të mundur integrimin e nxënësit/es në botën e punës, por edhe që krijojnë vazhdimësinë e shkollimit të tij/saj në shkollat e larta apo në arsimin pas të mesëm.

Gjatë përgatitjes së nxënësve për provimet përfundimtare, është e rëndësishme që herë pas here mësuesit/instruktorët të zhvillojnë testime të nxënësve, me teste praktike, që mund t’i hartojnë vetë. Gjatë hartimit të përmbajtjes së tyre duhen mbajtur parasysh kompetencat e përfshira në këtë program, si edhe udhëzimet për vlerësimin e nxënësve.

**Përmbajtja e programit për Provimin e Praktikës Profesionale të integruar**

**Programi orientues** për provimin e praktikës profesionale të integruar, në drejtimin mësimor **“Kërkim, shpim dhe shfrytëzim nafte gazi dhe uji”,** është hartuar duke u mbështetur në listën e kompetencave profesionale dhe në modulet e detyruara të praktikës profesionale, që përmban Skeletkurrikuli përkatës.

**a) Lista e kompetencave profesionale** për të cilat duhet të vlerësohen nxënësit**, detyrat e punës** dhe **pikët** për secilën kompetencë:

|  |  |  |  |
| --- | --- | --- | --- |
| **Nr** | **Kompetencat profesionale** | **Detyrat e punës** | **Pikët** |
| 1. | Të kryej veprimtari praktike në organizimin e punimeve në procesin e montimit të një sonde shpimi | **Detyra 1: “**Montimi i sondës së shpimit” | 25 |
| 2. | Të kryej veprimtari praktike në procesin e shpimit të puseve, në zbërthimin e projektit teknologjik të shpimit të pusit dhe në organizimin dhe kryerjen e punimeve në sondën e shpimit gjatë procesit të shpimit të pusit | **Detyra 2**: “Mbikëqyrja e procesit të shpimit të pusit” | 25 |
| 3. | Të kryej veprimtari praktike në organizimin e punimeve në procesin e nxjerrjes së naftës dhe gazit. | **Detyra 3: “**Organizimi i proceseve të nxjerrjes së naftës dhe gazit” | 25 |
| 4. | Të kryej veprimtari praktike në procesin e grumbullimit dhe transportit të naftës e gazit, në zbërthimin e skemave të grumbullimit dhe transportit të naftës, në tubacione dhe magjistrale, në identifikimin e stacioneve të pompimit dhe të kompresorëve në rrugën e transportit të naftës nga grupet e grumbullimit, në uzinat e përpunimit apo në konsumatorë të tjerë. | **Detyra 4:** “Drejtimi i operacioneve të grumbullimit dhe transportit të naftës dhe gazit” | 25 |
|  |  | **Totali** | 100 |

**b) Skema e vlerësimit me nota:**

|  |  |
| --- | --- |
| **Pikët e fituara** | **Notat** |
| **0 - 40** | **4** |
| **41 - 50** | **5** |
| **51 - 60** | **6** |
| **61 - 70** | **7** |
| **71 - 80** | **8** |
| **81 - 90** | **9** |
| **91 - 100** | **10** |

**Shënime:**

* Provimi praktik do të realizohet me anë të metodës së vlerësimit të nxënësve me “detyra pune”, në shkollë (baza e praktikave profesionale) në sektorët përkatëse të nxjerrjes se naftës ose në biznese në idustrinë e nxjerrjes se hidrokarbureve, për ato detyra që shkolla nuk ka mundësi për realizimin e tyre në repartet përkatëse. Nxënësit do të vlerësohen për të paktën një ose dy prej detyrave të mësipërme, për shkak të kohës të përcaktuar të provimit.
* Koha për realizimin e të gjitha detyrave duhet të jetë jo më shumë se 3 orë, në përputhje kjo me Udhëzimin nr. 15. Datë 26.04.2019 “Për organizimin dhe zhvillimin e provimeve në arsimin dhe formimin profesional”, në fuqi.
* Në vlerësimin e çdo detyre duhen përfshirë Respektimi i Rregullave të Sigurimit Teknik dhe Mbrojtjes së Mjedisit.
* Gjithashtu, duhet t’i lihet hapësirë bashkëbisedimit profesional, ku komisioni drejton pyetje të parapërgatitura për proceset kyçe, por dhe në çdo rast kur e shikon të arsyeshme që duhet të ndërhyjë me pyetje, sepse bashkëbisedimi profesional është element i rëndësishëm i secilës prej kompetencave të listuara më sipër.
* Për çdo detyrë komisioni i vlerësimit duhet të përgatisë instrumentet e vlerësimit të detajuara, duke pasur parasysh programin e zhvilluar në këtë nivel, për të gjitha modulet e detyruara të praktikës profesionale, sipas kompetencave përkatëse të përfshira në skeletkurrikul.
* Instrumentete vlerësimit për secilën detyrë duhet të përfshijnë të gjitha hapat e realizimit të saj, duke filluar nga përgatitja e vendit dhe mjeteve të punës, higjienizimin e vendit dhe mjeteve të punës, kryerjen e matjeve dhe kontrolleve të thjeshta organo-shqisore, përgatitja e lëndës së parë dhe ndihmëse, duke përfunduar me realizim e proceseve ne shpim dhe nxjerrje nafte. Gjithashtu, është e rëndësishme të vlerësohet realizimi i standardeve dhe respektimi i procesit në kohë.
* Për çdo detyrë komisioni duhet të përfshijë në vlerësim një element shumë të rëndësishëm, i cili është sistemimi dhe pastrimi i vendit dhe i mjeteve të punës pasi nxënësi ka realizuar dhe përfunduar detyrën.
* Për çdo detyrë komisioni duhet të përgatisë një udhëzues të përmbushjes së detyrës nganxënësit, ku jepen hapat dhe udhëzimet përkatëse për realizimin e secilës detyrë.
* Për çdo detyrë komisioni i provimit përfshin në vlerësim edhe disa kompetenca të përgjithshme, të cilat janë të rëndësishme, si vetëkontrolli, manifestimi i guximit, angazhimi fizikisht, mendërisht dhe emocionalisht në kryerjen e detyrave të ndryshme, komunikimi, bashkëpunimi në grup, bashkëveprimi etj. Këto të fundit janë me rëndësi të veçantë, pasi, siç dihet procesi teknologjik është linear dhe, çdo detyrë, është vazhdim për njësinë pasuese, gjë që siguron në mënyrë të pandërprerë parametrat e duhura.
* **Detyra 1:** “Montimi i sondës së shpimit.”

Kjo detyrë do të realizohet në fushën e prodhimit pranë një sonde shpimi ose simulim në bazën e zhvillimit të praktikave të shkollës. Detyra do të kryhet në grup. Nxënësve ju vihen në dispozion të gjitha materialet dhe paisjet e nevojshme që duhen për realizimin e kësaj detyre. Nxënësit duhet të kryejnë veprimtari praktike pune të tilla, si përzgjedhja e veglave të punës për montimin e një sonde shpimi, hartimi i një plani pune të ndarë në hapa sipas radhës që kërkon ky proces. Komisioni i vlerësimit duhet të përgatisë paraprakisht instrumentet e vlerësimit me hapat/etapat e procesit dhe nuk duhet të ndërhyjë gjatë zhvillimit të provimit. Vlerësimi i kësaj detyre bëhet me pikë me anë të listës së kontrollit, në bazë të përmbushjes së gjithë proceseve/hapave përkatëse të çdo nxënësi, si dhe në bazë të instrumenteve përkatëse të vlerësimit.

* **Detyra 2:** “Mbikëqyrja e procesit të shpimit të pusit”

Kjo detyrë do të realizohet në bazen e praktikave profesionale në shkollë ose pranë një biznesi te fushes se shpimit te puseve. Detyra do të kryhet në mënyrë individuale. Nxënësi do të simulojë (ose kryejë në se provimi realizohet pranë biznesit)kryerjen e veprimtarive praktike pune, të tilla si përgatitja e vendit dhe mjeteve të punёs, mirëmbajtja e ambjenteve të punës,organizimi i punës për sigurinë në punë, matja dhe kontrolli i parametrave teknologjike,pёrcaktimi i treguesve sasiorё dhe cilёsorё tё procesit,hartimi i urdhrave të punës, skemave ,përcaktimin i rradhës së kryerjes së proceseve, përzgjedhja e lëndëve ndihmëse, drejtimi i proceseve të punes. Komisioni i provimit duhet të përgatisë paraprakisht instrumentin e vlerësimit. Komisioni nuk duhet të ndërhyjë gjatë zhvillimit të provimit. Vlerësimi i kësaj detyre bëhet me listë kontrolli në bazë të instrumenteve përkatëse të vlerësimit.

* **Detyra 3:** “Organizimi i proceseve të nxjerrjes së naftës dhe gazit”

Kjo detyrë do të realizohet në bazën e praktikave profesionale në shkollë ose pranë një biznesi të fushës së nxjerrjes së naftës. Detyra do të kryhet në mënyrë individuale. Nxënësi do të simulojë (ose do të kryejë, nëse provimi do të realizohet pranë biznesit) kryerjen e veprimtarive praktike pune, të tilla si organizimi i punës, lëshimi i pusit për punë, leximi i aparateve matëse të presionit, manovrimi me anë të by pasit për ndryshimin e presionit në linja dhe në pompat e transportit, përgatitja dhe plotësimi i dokumentacionit teknik gjatë procesit të nxjerrjes së naftës, planifikimi i bazës materiale për realizimin e shërbimeve.

Komisioni i provimit duhet të përgatisë paraprakisht instrumentet e vlerësimit me hapat/etapat e procesit.

Komisioni i provimit parapërgatit tezat e provimit ku nxënësi në mënyrë të rastësishme zgjedh njërën prej tyre.

Komisioni nuk duhet të ndërhyjë gjatë zhvillimit të provimit.

Vlerësimi i kësaj detyre bëhet anë të listës së kontrollit e cila është hartuar paraprakisht nga komisioni.

* **Detyra 4:** “Drejtimi i operacioneve të grumbullimit dhe transportit të naftës dhe gazit”.

Kjo detyrë do të realizohet në bazën e praktikave profesionale nё shkollё ose pranё njё biznesi të grumbullimit dhe shitjes së naftes bruto.

Detyra do të kryhet në mënyrë individuale. Nxënësi do të simulojë (ose kryejë, nëse provimi realizohet pranë biznesit) kryerjen e veprimtarive praktike të punës, të tilla si analiza e standardeve kombëtare dhe ndërkombëtare të treguesve cilësorë të naftës bruto për treg, dhe gjysëm produkteve, përzgjedhja e mjeteve dhe materialeve të punës për kryerjen e kampionimeve për analiza, pёrgatitja dhe ruajtja e mostrёs pёr analizё si dhe interpretimi i analizave tё bёra nё laborator pёr pёrbёrjen përkatëse.

Komisioni i provimit duhet të përgatisë paraprakisht instrumentet e vlerësimit me hapat/etapat e procesit.

Komisioni i provimit parapërgatit tezat e provimit ku nxënësi në mënyrë të rastësishme përzgjedh njërën prej tyre.

Komisioni nuk duhet të ndërhyjë gjatë zhvillimit të provimit.

Vlerësimi i kësaj detyre bëhet me anë të listës së kontrollit.

1. Arsimi Profesional [↑](#footnote-ref-1)
2. Korniza Shqiptare e Kualifikimeve [↑](#footnote-ref-2)